OKRESNÁ PROKURATÚRA SENICA 
Janka Kráľa 735, 905 45 Senica	

Číslo: Pv 15/15/2205	Senica 18.03.2016 
EEČ: 2-19-15-2016

U Z N E S E N I E

Trestná vec:	obv. XXXXX 
Trestný čin:	Prečin Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Senica
Podľa § 217 odsek 1 Trestného poriadku vyslovujem, že obvinená:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, XXXXX
väzba: nie 
ktorá je trestne stíhaná pre trestný čin:
- Prečin Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Senica zo dňa 26.2.2015 spisová značka Pv 15/15/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 04.09.2014 v čase okolo 15:30 hod. našla v k.ú. obce XXXXX pri lesnej ceste v blízkosti futbalového štadióna 1 ks mobilného telefónu zn. XXXXX1, pričom v tento deň obvinená vyskúšala zapnúť nájdený mobilný telefón a mobilný telefón si ponechala pre vlastnú potrebu, následne dňa 05.09.2014 do tohto vložila SIM kartu spoločnosti XXXXX, a.s. s telefónnym číslom XXXXX registrovanú na jej otca XXXXX a začala ho riadne používať, čím spôsobila poškodenému XXXXX, nar. XXXXX, trv. bytom XXXXX, XXXXX škodu vo výške 300,- € podľa odborného vyjadrenia 

Uznesením prokurátora Okresnej prokuratúry Senica zo dňa 26.2.2015, spisová značka Pv 15/15/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
          Uznesením prokurátora Okresnej prokuratúry Senica sp. zn. Pv 15/15/2205-4 zo dňa 26.02.2015 bolo voči obvinenej XXXXX podľa § 216 odsek 1 Trestného poriadku podmienečne zastavené trestné stíhanie pre prečin zatajenia veci podľa § 236 ods. 1 Trestného zákona, pričom prečin bol spáchaný na tom skutkom základe, že dňa 04.09.2014 v čase okolo 15:30 hod. našla v k.ú. obce XXXXX pri lesnej ceste v blízkosti futbalového štadióna 1 ks mobilného telefónu zn. XXXXX, pričom v tento deň obvinená vyskúšala zapnúť nájdený mobilný telefón a mobilný telefón si ponechala pre vlastnú potrebu, následne dňa 05.09.2014 do tohto vložila SIM kartu spoločnosti XXXXX, a.s. s telefónnym číslom XXXXX registrovanú na jej otca XXXXX a začala ho riadne používať, čím spôsobila poškodenému XXXXX, nar. XXXXX, trv. bytom XXXXX, XXXXX škodu vo výške 300,- € podľa odborného vyjadrenia.  Uvedeným uznesením bola obvinenej XXXXX určená skúšobná doba v trvaní 1 /jeden/ rok, ktorá začala plynúť právoplatnosťou uznesenia o podmienečnom zastavení trestného stíhania, t. j. od 06.03.2015.

          Po uplynutí skúšobnej doby som z jednotlivých vyžiadaných správ zistil, že obvinená XXXXX sa v skúšobnej dobe podmienečného zastavenia trestného stíhania nedopustila žiadneho trestného činu a ani priestupku. V odpise z registra trestov nemá po 06.03.2015 žiadny záznam. Zo správy od Obvodného oddelenia PZ Senica vyplýva, že obvinená v dobe od 06.03.2015 nespáchala trestný čin a ani priestupok. Zo správy od obce XXXXX bolo zistené, že správanie obvinenej XXXXX v mieste bydliska je slušné a doteraz nebolo prejednávané komisiou verejného poriadku a ani sa v obci nedopustila priestupku.

S poukazom na tieto okolnosti je možné konštatovať, že obvinená XXXXX v skúšobnej dobe viedla riadny život a vyhovela uloženým podmienkam, a preto bolo potrebné rozhodnúť tak, ako je uvedené vo výrokovej časti tohto uznesenia. 

Podľa § 217 odsek 4 Trestného poriadku právoplatnosťou tohto rozhodnutia o osvedčení nastávajú účinky zastavenia trestného stíhania. 
Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa jeho doručenia prostredníctvom tunajšej prokuratúry ku Krajskej prokuratúre v Trnave. Sťažnosť má odkladný účinok. 

Mgr. Stanislav Korman
prokurátor